cyanic-selkie/wikianc huggingface dataset:
চন্দ্রকথা
সঙ্গীত
চন্দ্রকথা চলচ্চিত্রের সঙ্গীত পরিচালনা ও সুর করেছেন মকসুদ জামিল মিন্টু। চলচ্চিত্রের চারটি গানের কথা লিখেছেন হুমায়ূন আহমেদ এবং কাজী নজরুল ইসলাম রচিত "পথহারা পাখি" গানটিও এই চলচ্চিত্রে ব্যবহৃত হয়েছে। গানে কণ্ঠ দিয়েছেন সুবীর নন্দী, এন্ড্রু কিশোর, রুনা লায়লা, সেলিম চৌধুরী এবং মেহের আফরোজ শাওন।
বক্রেশ্বর তাপবিদ্যুৎ কেন্দ্র
পশ্চিমবঙ্গ বিদ্যুৎ উন্নয়ন সমবায় লিমিটেডের বক্রেশ্বর তাপবিদ্যুৎ কেন্দ্র হল ১,০৫০ মেগাওয়াট (৫X২১০ মেগাওয়াট) উৎপাদনক্ষমতা-সম্পন্ন একটি তাপবিদ্যুৎ কেন্দ্র। এছাড়া এখানে একটি ৫০০ মেগাওয়াট উৎপাদনক্ষমতা-সম্পন্ন কেন্দ্র স্থাপনের প্রস্তাব দেওয়া হয়েছে।
অবস্থান
ভারতের পশ্চিমবঙ্গ রাজ্যের বীরভূম জেলায় অবস্থিত চিনপাই ও ভুরকুনা গ্রাম পঞ্চায়েতে বক্রেশ্বর তাপবিদ্যুৎ কেন্দ্রটি অবস্থিত। এটির স্থানাঙ্ক হল বক্রেশ্বর নদের তীরে পানাগড়-মোরগ্রাম সড়কের ধারে বক্রেশ্বর মন্দির ও উষ্ণ প্রস্রবনের কিছু দূরে এটি অবস্থিত। অন্ডাল-সাঁইথিয়া ব্রাঞ্চ লাইনের চিনপাই রেল স্টেশনটি এই বিদ্যুৎকেন্দ্রের নিকটতম রেল স্টেশন এবং বক্রেশ্বর তাপবিদ্যুৎ কেন্দ্র টাউনশিপ এর কাছেই অবস্থিত।
উৎপাদন ক্ষমতা
প্রতিক্ষেত্রে ২১০ মেগাওয়াট উৎপাদনক্ষমতা সম্পন্ন তিনটি ইউনিট স্থাপিত হয় ১৯৯৯ ও ২০০১ সালে। এই তিনটি ইউনিটের জন্য জাপান ব্যাঙ্ক অফ ইন্টারন্যাশানাল কোঅপরেশন ৮০.৮ মিলিয়ন ইয়েন বা ২,৫২৫ কোটি টাকা ঋণ দেয়। ৩৭ মাসের রেকর্ড সময় প্রথম ইউনিটটি সমাপ্ত হয় ও ১৯৯৯ সালের ১৭ জুলাই চালু হয়। উল্লেখ্য, ২০০-২৫০ মেগাওয়াট বিদ্যুৎকেন্দ্র স্থাপনের জন্য কেন্দ্রীয় বিদ্যুৎ কর্তৃপক্ষের সাধারণ সময় মাপকাঠি ৪৮ মাস।
বক্রেশ্বর বিদ্যুৎ প্রকল্প স্টেজ ২-এর অন্তর্গত নির্মীয়মান দুটি ইউনিটের প্রতিটির উৎপাদন ক্ষমতা ২১০ মেগাওয়াট এবং নির্মাণের আনুমানিক ব্যয় ধার্য হয়েছে ২,০০০ কোটি টাকা।
নীল নির্জন
বক্রেশ্বর নদীতে বাঁধ দিয়ে একটি জলাধার গড়ে তোলা হয়েছে। এই জলাধারটির নাম নীল নির্জন। এই জলাধার থেকে তাপবিদ্যুৎ কেন্দ্রের প্রয়োজনীয় জল সরবরাহ করা হয়। এছাড়া এটি পর্যটকদের কাছেও বিশেষ আকর্ষণীয় স্থান। বক্রেশ্বরের উষ্ণ প্রস্রবণ ও অজস্র মন্দিরকে ঘিরে পর্যটন শিল্প গড়ে উঠেছে।
রাজনৈতিক বিতর্ক
বক্রেশ্বর তাপবিদ্যুৎ কেন্দ্র বেশ কয়েক বছর ধরেই রাজনৈতিক বিতর্কের কেন্দ্রবিন্দুতে। প্রাথমিকভাবে এই কেন্দ্রটি কেন্দ্রীয় ও রাজ্যসরকারের যৌথ সহযোগিতায় স্থাপনার কথা ছিল। কিন্তু কেন্দ্রীয় অর্থসাহায্য রাজ্যসরকারের প্রচেষ্টা সত্ত্বেও এসে পৌঁছায়নি। ১৯৭৭ সালে যখন বামফ্রন্ট সরকার স্থাপিত হয় তখন বক্রেশ্বর ছিল রাজনৈতিক অস্থিরতার শিকার। এই কারণে মার্কসবাদী নেতারা কেন্দ্রের বিরুদ্ধে এই প্রকল্পের কাজে এগিয়ে না আসার জন্য বিমাতৃসুলভ মনোভাবের অভিযোগ তোলেন। বেশ কয়েকবছর এই প্রকল্পের কাজ আটকে রাখা হয়, কারণ সোভিয়েত ইউনিয়ন এই প্রকল্পের জন্য অর্থসাহায্যে প্রতিশ্রুত হয়েছিল। দীর্ঘ কয়েকবছর সোভিয়েত অর্থের জন্য অপেক্ষা করেও যখন তা এসে পৌঁছায় না, তখন অন্য উপায়ে এই প্রকল্পের কাজ শুরু হয়।
সিএনএন ইন্টারন্যাশনাল
সিএনএন ইন্টারন্যাশনাল (সিএনএনআই) হল সিএনএন গ্লোবালের মালিকানাধীন একটি আন্তর্জাতিক টেলিভিশন চ্যানেল। এটি সারাবিশ্বে সংবাদ সম্পর্কিত অনুষ্ঠান সম্প্রচার করে। এটির ভ্রাতৃপ্রতিম চ্যানেল সিএনএন উত্তর আমেরিকায় শুধুমাত্র সাবস্ক্রিপসন পরিষেবায় সম্প্রচারিত হয়,কিন্তু সিএনএন ইন্টারন্যাশনাল সারাবিশ্বে টেলিভিশন প্লাটফর্মে সম্প্রচারিত হয়। এটি আটলান্টা,নিউইয়র্ক,লন্ডন,হংকং ও মুম্বাইয়ে অবস্থিত এটির সদর দপ্তরগুলো থেকে সম্প্রচারিত হয়।
ইতিহাস
১৯৯০ সাল থেকে,আন্তর্জাতিক দর্শকদের দৃষ্টি আকর্ষণের জন্য সিএনএন ইন্টারন্যাশনাল নিজেদের সংবাদ অনুষ্ঠান উল্লেখযোগ্য হারে বাড়িয়ে দেয়। ১৯৯৪ সালে,সিএনএনআই তখনকার বিশ্বের সবচেয়ে জনপ্রিয় গণমাধ্যম বিবিসির সঙ্গে প্রতিদ্বন্দ্বিতা ঘোষণা করে।
২০১৩ সালে,সিএনএন ইন্টারন্যাশনাল দিস ইজ সিএনএন স্লোগানে নিজেদের অনুষ্ঠানসমুহ পুনঃব্র‍্যন্ড করে। এ বছর সিএনএন ইন্টারন্যাশনাল হাই ডেফিনেশন টেলিভিশন (এইচডিটিভি) সম্প্রচার শুরু করে।
২০২২ সালে, রাশিয়ার ইউক্রেনে আক্রমণের পর রাশিয়াজুড়ে সিএনএন ইন্টারন্যাশনাল বন্ধ করে দেওয়া হয়।
অনলাইন
১৯৯৫ সালের ৩০ আগস্ট সিএনএনের নিউজ ওয়েবসাইট CNN.com চালু হয়। সাইটটি তার প্রথম দশকে আন্তর্জাতিক দর্শকদের ব্যপকভাবে আকর্ষণ করে। বর্তমানে এটি বিশ্বের সবচেয়ে জনপ্রিয় সংবাদ ওয়েবসাইটগুলির মধ্যে একটি।
৩৪৫
৩৪৫ গ্রেগরীয় বর্ষপঞ্জির একটি সাধারণ বছর।
আবু তাহের (দ্ব্যর্থতা নিরসন)
আবু তাহের নামটি নিম্নের ব্যক্তিবর্গকে নির্দেশ করতে পারেঃ
বদনামি
বদনামি হল বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
নূর-উল-আইন
নূর-উল-আইন আলোর চোখ; ইরানের সম্রাজ্ঞী ফারাহ পাহলভির জন্য তৈরি টায়রায় খচিত প্রধান হীরক খন্ড। টায়রাটি ১৯৫৮ সালে শাহ মোহাম্মদ রেজা পাহলভির বিয়ের সময় তৈরি করা হয়েছিল। মনে করা হয় এটি ভারতের গোলকোন্দা খনি থেকে উত্তোলন করা হয়েছিল এবং ঊনবিংশ শতাব্দীতে নাদির শাহ আফসার ভারত জয় করে ইরানের ইম্পেরিয়াল কালেকশনে নিয়ে আসেন।
এটি বিশ্বের অন্যতম বৃহৎ গোলাপি হীরক খন্ড এবং মনে করা হয় তা আরও বড় একটি গোলাপি হীরক খন্ডের অংশ ছিল। ঐ বড় হীরক খন্ডটি দুই ভাগ করা হয় যার একটি অংশের নাম হয় নূর-উল-আইন এবং অন্যটি হয় দরিয়া-ই-নূর হীরা। দুটো অংশই এখন ইরানের মুকুটের রত্নের অংশ।
তথ্যসূত্র
Anna Malecka, "The Mystery of the Nur al-Ayn Diamond", Gems & Jewellery: The Gemmological Association of Great Britain, volume 23 (7), August/September 2014, pp. 20–22.
৩৪৬
৩৪৬ গ্রেগরীয় বর্ষপঞ্জির একটি সাধারণ বছর।
বাগদাদ কা চোর
বাগদাদ কা চোর হল বলিউডের একটি চলচ্চিত্র। এটি ১৯৪৬ সালে মুক্তি পেয়েছিল নানুভাই ভকিল পরিচালিত।
লেখপরাজুল
লেখপরাজুল মধ্য-নেপালের ভেরী অঞ্চলের সুর্খেত জেলার একটি গ্রাম উন্নয়ন সমিতি । ১৯৯১ সালে নেপালের জনশুমারি অনুসারে এর জনসংখ্যা ছিলো ৪৫৬৭ জন এবং খানার সংখ্যা ছিলো ৭৩৯টি।
গুনাইঘর বায়তুল আজগর সাত গুম্বুজ জামে মসজিদ
কুমিল্লা জেলার দেবিদ্বার উপজেলা সদর হতে ২ কিলো মি. দক্ষিণ ও পশ্চিমে উত্তর গুনাইঘর ইউনিয়নের গুনাইঘর গ্রামে অবস্থিত।
নির্মাণ ও উদ্ভোধন
২০০২ সাল হতে মসজিদটি নির্মাণ কাজ শুরু হয়ে ২০০৫ সালে নির্মাণ কাজ শেষ হয়। কুমিল্লা - ৪ আসনের বিএনপি র সাংসদ ইন্জিনিয়ার মন্জুরুল আহসান মুন্সীর আর্থিক সহায়তায় মসজিদটি নির্মাণ করেন। নির্মাণ শেষে মসজিদটি উদ্ভোধন করেন বিএনপি সরকারের সাবেক স্বাস্থ্যমন্ত্রী ডঃ খন্দকার মোশারফ হোসেন।
বিবরণ
মসজিদটির দৈর্ঘ্য ৪৮ ফুট, প্রস্থ ৩৬ ফুট। ৭ টি গুম্বুজ, ৪ টি সুউচ্চ মিনার রয়েছে। প্রতিটি মিনারের উচ্চতা ৮০ ফুট। ৭ টি গুম্বুজের মধ্যে ৫ টিতে রয়েছে ঝাড়বাতি। মসজিদটি তে মুসুল্লিদের আরাম আয়েস এর জন্য রয়েছে ৬ টি এসি। মসজিদটির ভিতরে শতাধিক মুসুল্লি একসাথে নামাজ পড়তে পারে। আর বারান্দায় অর্থাৎ সামনের স্টাইলস করা জায়গাটিতে দুইশতাধিক মুসুল্লি নামাজ পড়তে পারে। মসজিদের উপর বিভিন্ন রং এর বৈদ্যুতিক বাতির আলোক সজ্জা রয়েছে। যা অনেক দূর থেকে অনেক সুন্দর দেখা যায়। মসজিদে লেখা আল্লাহ শব্দটি রাতের বেলা জ্বল জ্বল করে জ্বলতে থাকে। মসজিদটির পেছনে ফুল ও ফলের বাগান রয়েছে।মসজিদটির ভিতরে ও বাহির অসংখ্য চাদ ও তারা আকা রয়েছে। মসজিদটি নির্মাণের সময় ইট,বাল,সিমেন্ট এর পাশাপাশি চিনামাটি ও স্টাইলস ব্যবহার করা হয়েছে।
নির্মাণ শৈলী ও কারুকাজ
নতুন ও পুরাতন পদ্ধতির সংমিশ্রণে অসংখ্য ক্যালিও গ্রাফিতে আকা ব্যতিক্রমধর্মীর নির্মাণ শৈলির নির্মিত এই মসজিদটি। মসজিদটির বৈশিষ্ট্য হলো ক্যালিওগ্রাফি ও নির্মান কৌশল।নির্মাণ শৈলীর দিক থেকে এ মসজিদটি সারা বাংলাদেশের হাতে গোনা কয়েকটি মসজিদের মধ্যে একটি। অসংখ্য ক্যালিও গ্রাফিতে আকা ব্যতিক্রম ধর্মী নির্মাণ শৈলী। বাংলাতে ৮ টি ক্যালিও গ্রাফি রয়েছে। আর আরবিতে লেখা রয়েছে কোরআনের চার কুল। মসজিদটির কারুকাজ ও ক্যালিও গ্রাফির দিকে তাকালে তার সৌন্দর্য দেখে সবাই অবাক হতে হয়। কারুকাজ করা হয়েছে মোগল,তুর্কী ও পারস্যের সংমিশ্রণে। কারুকাজের সৌন্দর্য বৃদ্ধির ৩ শত ৫০ মন চিনামাটির টুকরো ও ২ শত ৫০ টি গ্লাস ব্যবহার করা হয়েছে।
পর্যটন ব্যবস্থা
মসজিদটি অতি সুন্দরের কারণে দেশের বিভিন্ন জায়গা হতে লোকজন আসে দেখার জন্য। এ মসজিদটি বর্তমানে বাংলাদেশের স্থাপত্য শিল্পের একটি নিদর্শন।
স্থপতি
মসজিদটির স্থপতি হলেন শাহিন মালিক
মিস ইউনিভার্স ১৯৯২
মিস ইউনিভার্স ১৯৯২, ৪১তম মিস ইউনিভার্স প্রতিযোগিতা, ৯ মে ১৯৯২ থাইল্যান্ডের ব্যাংককের কুইন সিরিকিট ন্যাশনাল কনভেনশন সেন্টারে অনুষ্ঠিত হয়েছিল। এই বছরে ৭৮ জন প্রতিযোগী প্রতিদ্বন্দ্বিতা করেন। অনুষ্ঠান শেষে নামিবিয়ার মিশেল ম্যাকলিনকে মুকুট পরান বিদায়ী মেক্সিকোর লুপিটা জোন্স।
বাংলাদেশ গার্হস্থ্য অর্থনীতি কলেজ
বাংলাদেশ গার্হস্থ্য অর্থনীতি কলেজ বর্তমান আর্থসামাজিক প্রেক্ষাপটে মেয়েদেও উচ্চ শিক্ষার প্রসারের ক্ষেত্রে গার্হস্থ্য অর্থনীতি শিক্ষার গুরুত্ব বিবেচনায় রেখে বাংলাদেশ গার্হস্থ্য অর্থনীতি কলেজটি প্রতিষ্ঠিত হয়। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।
কোর্স
কলেজটি গার্হস্থ্য অর্থনীতিতে বি.এসসি (সম্মান) ৪ বছর মেয়াদী, বি.এসসি (পাস) ৩ বছর মেয়াদী, এম.এসসি (প্রিলি) ১ বছর মেয়াদী ও এম.এস (ফাইনাল) ১ বছর মেয়াদী কোর্স রয়েছে। এই কলেজের ছাত্রীদের ঢাকা বিশ্ববিদ্যালয় কর্তৃক সনদপত্র প্রদান করা হয়। এবং দরিদ্র মেধাবী শিক্ষার্থীদের মাঝে হারুন কাদেও মোঃ ইউসুফ বৃত্তি প্রদান করা হয়। ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।
বিভাগ
পাঁচটি বিভাগ হলঃ
ভর্তি
ঢাকা বিশ্ববিদ্যালয়ের গার্হস্থ্য অর্থনীতি ইউনিট এ ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।
মুহাম্মদ আল শামসি
মুহাম্মদ হাসান খলিফা মুহাম্মদ আল শামসি (محمد حسن الشامسي‎, Mohamed Al-Shamsi; ৪ ফেব্রুয়ারি ১৯৯৭; মুহাম্মদ আল শামসি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।
আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে শামসি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৩ সালে, শামসি সংযুক্ত আরব আমিরাত অনূর্ধ্ব-১৭ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
মুহাম্মদ হাসান খলিফা মুহাম্মদ আল শামসি ১৯৯৭ সালের ৪ঠা ফেব্রুয়ারি তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
শামসি সংযুক্ত আরব আমিরাত অনূর্ধ্ব-১৭, সংযুক্ত আরব আমিরাত অনূর্ধ্ব-১৯ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০১৭ সালের ১৭ই ডিসেম্বর তারিখে, ২০ বছর, ১০ মাস ও ১৩ দিন বয়সে, ডান পায়ে ফুটবল খেলায় পারদর্শী শামসি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে খেলেছিলেন। ম্যাচটি সংযুক্ত আরব আমিরাত ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে শামসি মাত্র ১ ম্যাচে অংশগ্রহণ করেছেন।
কুনানে
কুনানে (Kυνάνη); (মৃত্যু- ৩২৩ খ্রিস্টপূর্বাব্দ) আর্গিয়াদ রাজবংশের রাজা চতুর্থ আমুনতাসের পত্নী ছিলেন।
প্রথম জীবন
কুনানে আর্গিয়াদ রাজবংশের রাজা দ্বিতীয় ফিলিপ ও তার ইলিরিয় পত্নী আউদাতের কন্যা ছিলেন। ইলিরিয়দের প্রথা মতো আউদাতে তাকে অশ্বারোহণ, শিকার ও যুদ্ধকৌশল সমন্ধে শিক্ষা প্রদান করেছিলেন। কথিত আছে, ৩৪৪ খ্রিস্টপূর্বাব্দে ইলিরিয়দের রাণী কাইরিয়ার সঙ্গে সম্মুখসমরে কুনানে তাকে স্বহস্তে হত্যা করেন।
দ্বিতীয় ফিলিপ তার ভ্রাতুষ্পুত্র চতুর্থ আমুনতাসের সঙ্গে কুনানের বিবাহ দেন, কিন্তু সিংহাসনলাভ করে দ্বিতীয় ফিলিপের পুত্র মহান আলেকজান্ডার ৩৩৬ খ্রিস্টপূর্বাব্দে চতুর্থ আমুনতাসকে বিপজ্জনক বিবেচনা করে তাকে হত্যা করলে কুনানে বিধবা হন। পরের বছর আলেকজান্ডার আগ্রিয়ানেসের রাজা লাঙ্গারোসের সঙ্গে কুনানের বিবাহ স্থির করেন, কিন্তু কিছুদিনের মধ্যেই লাঙ্গারোস অসুস্থ হয়ে মৃত্যুবরণ করেন।
শেষ জীবন
৩২৩ খ্রিস্টপূর্বাব্দে আলেকজান্ডারের মৃত্যুর পর তৃতীয় ফিলিপ ম্যাসিডনের সিংহাসনে আরোহণ করলে, কুনানে তার কন্যা দ্বিতীয় ইউরিদিকের সঙ্গে তৃতীয় ফিলিপের বিবাহের সিদ্ধান্ত নেন ও সেই সুবাদে এশিয়ার দিকে যাত্রা করেন। কিন্তু কুনানের রাজনৈতিক প্রভাব সম্বন্ধে ভীত আলেকজান্ডারের পূর্বতন সেনাপতি পেরদিক্কাস কুনানেকে হত্যা করতে তার ভ্রাতা আলকেতাসকে পাঠালে, কুনানে নিহত হন। ৩১৭ খ্রিস্টপূর্বাব্দে কাসান্দ্রোস তার দেহাবশেষ আইগাইতে সমাধিস্থ করেন।
পিয়া বাজপেয়ী
পিয়া বাজপেয়ী (पिया बाजपेयी; জন্ম: ২২ ডিসেম্বর ১৯৯৩) একজন ভারতীয় চলচ্চিত্র অভিনেত্রী এবং মডেল, যিনি মূলত দক্ষিণ ভারতীয় চলচ্চিত্রে অভিনয় করে থাকেন। তিনি ভেঙ্কট প্রভুর কমেডি চলচ্চিত্র গোয়া-তে রোশনি এবং কে.ভি. আনন্দের রাজনৈতিক-থ্রিলার কো-তে সারো চরিত্রে অভিনয়ের জন্য পরিচিত। চলচ্চিত্রে অভিনয় করার আগে পিয়া বেশ কিয়েকটি বিজ্ঞাপনেও মডেল হয়েছিলেন।
প্রাথমিক জীবন
পিয়া বাজপেয়ী ভারতের এটাবায় জন্মগ্রহণ করেছিলেন, কিন্তু কম্পিউটার কোর্স প্রশিক্ষণ গ্রহণ করতে তিনি দিল্লিতে পাড়ি জমিয়েছিলেন। পিয়ার বাবা-মা তার সিদ্ধান্তের বিরোধিতা করলেও কম্পিউটার বিজ্ঞানে ডিপ্লোমার জন্য ভর্তি হয়েছিলেন তিনি, যদিও অর্থ উপার্জনের জন্য রিসেপশনিস্ট হিসাবে এবং টিউটরিংয়ের মতো ছোট ছোট চাকরির কাজ করেছিলেন। তবে এক বছর পরে অফিসের চাকরিটি তাকে অস্থির করে ফেলেছিল এবং তিনি নিজের টাকায় মুম্বাইয়ে পাড়ি জমিয়েছিলেন। এরপর পিয়া বিভিন্ন ধারাবাহিকের জন্য ডাবিং শিল্পী হিসাবে কাজ শুরু করেছিলেন, তবে চাকরিটি তাকে হতাশাগ্রস্ত করেছিল এবং তিনি ছাপা ও টেলিভিশন বিজ্ঞাপন এবং সঙ্গীত ভিডিওগুলিতে মডেল হিসাবে নিজের পেশা খুঁজে নিয়েছিলেন। সবচেয়ে লক্ষণীয় বিষয় হল, তিনি ক্যাডবেরীর বিজ্ঞাপনীতে অভিনেতা অমিতাভ বচ্চন এবং সোনাটা ঘড়ির বিজ্ঞাপনীতে ক্রিকেটার মহেন্দ্র সিং ধোনির সাথে অভিনয় করেছিলেন। অবশেষে প্রখ্যাত চলচ্চিত্র নির্মাতা প্রিয়দর্শন পরিচালিত কোনো বাণিজ্যিক বিজ্ঞাপনে পিয়ার স্বাক্ষাৎ হলে তিনি একটি চলচ্চিত্রের জন্য স্বাক্ষরিত হয়েছিলেন এবং এর মাধমে অভিনয়ে তার আত্মপ্রকাশ ঘটেছিল।
সামাজিক বিজ্ঞান
থাম্ব|মানববিদ্যা ও সামাজিক বিজ্ঞান বিদ্যালয়, একটি চীনা প্রযুক্তি বিশ্ববিদ্যালয়ের একটি অনুষদ ভবন সামাজিক বিজ্ঞান হচ্ছে জ্ঞানের এমন একটি শাখা যা সমাজ ও মানবিক আচরণ নিয়ে আলোচনা করে। সামাজিক বিজ্ঞানকে সাধারণত জ্ঞানের একটি বৃহত্তর ক্ষেত্র হিসেবে বিবেচনা করা যার মধ্যে রয়েছে নৃবিজ্ঞান, প্রত্নতত্ত্ব, অপরাধ বিজ্ঞান, অর্থনীতি, শিক্ষা, ইতিহাস, ভাষাবিজ্ঞান, রাষ্ট্রবিজ্ঞান, আন্তর্জাতিক সম্পর্ক, সমাজবিজ্ঞান, মানবিক ভূগোল, মনোবিজ্ঞান। আইন, পরিবেশ বিজ্ঞান, সমাজকর্ম ও তুলনামূলক-সংস্কৃতি অধ্যয়ন এর মতো বিষয়গুলোও কখনো কখনো সামাজিক বিজ্ঞানে আলোচনা করা হয়।
কখনো কখনো বিশেষ ক্ষেত্রে সামাজিক বিজ্ঞান বলতে শুধুমাত্র সমাজবিজ্ঞান বোঝান হয়। এমিল ডুর্খাইম, কার্ল মার্ক্স ও মাক্স ভেবারকে সাধারণত আধুনিক সামাজিক বিজ্ঞানের মূল স্থপতি বলে বিবেচনা করা হয়। দৃষ্টবাদী সামাজিক বিজ্ঞানীরা বিজ্ঞানকে আধুনিক দৃষ্টিতে দেখেন এবং সমাজকে বোঝার ক্ষেত্রে প্রাকৃতিক বিজ্ঞানের সাথে সাদৃশ্যপূর্ণ পদ্ধতি ব্যবহার করেন। অন্যদিকে, ব্যাখ্যাবাদী সামাজিক বিজ্ঞানীরা অভিজ্ঞতা দ্বারা যাচাইযোগ্য তত্ত্ব প্রতিষ্ঠার বদলে সামাজিক সমালোচনা বা প্রতীকীমূলক ব্যাখ্যা দেন। তারা বিজ্ঞানকে ব্যাপক অর্থে ধরে নেন। তবে আধুনিক গবেষণার ক্ষেত্রে গবেষকরা সাধারণত বহুদর্শনবাদী হয়ে থাকেন এবং গবেষণার ক্ষেত্রে পরিমাণাত্বক ও গুণাত্বক গবেষণা পদ্ধতির মিশেল ব্যবহার করেন। বিভিন্ন বিভাগ ও বিষয়ের সংশ্লিষ্ট মানুষ বর্তমানে সামাজিক গবেষণার লক্ষ্য ও পদ্ধতি নিয়ে কাজ করছেন যা সামাজিক গবেষণাকে একটি স্বাতন্ত্র্য দান করেছে। ব্যাপক অর্থে সমাজ বিজ্ঞান কে সংজ্ঞায়িত করলে বলা যায় যে সমাজ বিজ্ঞান হল মানবসমাজের একটি বস্তুনিষ্ঠ যুক্তিসিদ্ধ বিচার ও নিয়ম ভিত্তিক চর্চা।
আরুবা জাতীয় ফুটবল দল
আরুবা জাতীয় ফুটবল দল (Arubaans voetbalelftal, পাপিয়ামেন্তো: Seleccion Arubano di futbol, Aruba national football team) হচ্ছে আন্তর্জাতিক ফুটবলে আরুবার প্রতিনিধিত্বকারী পুরুষদের জাতীয় দল, যার সকল কার্যক্রম আরুবার ফুটবলের সর্বোচ্চ নিয়ন্ত্রক সংস্থা আরুবা ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৪ সালের ৬ই এপ্রিল তারিখে, আরুবা প্রথমবারের মতো আন্তর্জাতিক খেলায় অংশগ্রহণ করেছে; আরুবায় অনুষ্ঠিত উক্ত ম্যাচে আরুবা কুরাসাওয়ের কাছে ৪–০ গোলের ব্যবধানে পরাজিত হয়েছে।
২,৫০০ ধারণক্ষমতাবিশিষ্ট ত্রিনিদাদ স্টেডিয়ামে লে সেলেকসিওন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আরুবার রাজধানী নর্টে অবস্থিত। বর্তমানে এই দলের ম্যানেজারের দায়িত্ব পালন করছেন মার্ভিক বের্মুদেস এবং অধিনায়কের দায়িত্ব পালন করছেন ডে ডেইকের মধ্যমাঠের খেলোয়াড় রেমন্ড বাতেন।
আরুবা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও আরুবা এপর্যন্ত একবারও অংশগ্রহণ করতে সক্ষম হয়নি।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে আরুবা তাদের ইতিহাসে সর্বোচ্চ অবস্থান (১১২তম) অর্জন করে এবং ২০০৮ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আরুবার সর্বোচ্চ অবস্থান হচ্ছে ৫০তম (যা তারা ১৯২৪ সালে অর্জন করেছিল) এবং সর্বনিম্ন অবস্থান হচ্ছে ২০৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জ্যাক আইভারসন
জন ব্রায়ান জ্যাক আইভারসন (Jack Iverson; জন্ম: ২৭ জুলাই, ১৯১৫ - মৃত্যু: ২৩ অক্টোবর, ১৯৭৩) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। ১৯৫০ থেকে ১৯৫১ সময়কালে অস্ট্রেলিয়ার পক্ষে পাঁচ টেস্টে অংশগ্রহণের সুযোগ পেয়েছিলেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করার সক্ষমতা প্রদর্শন করেছেন জ্যাক আইভারসন।
অনন্য সাধারণ বাঁকানো আঙ্গুলে বলকে গ্রিপ করে বেশ পরিচিতি লাভ করেন।  সংক্ষিপ্তকালের জন্য তার এ বোলিং কৌশল অস্ট্রেলিয়াসহ সফরকারী ইংরেজ দলের মাঝেও বেশ সাড়া ফেলে। ১৯৫০-৫১ মৌসুমে সফরকারী ইংল্যান্ড দলের বিপক্ষে পাঁচ টেস্টের গড়া সিরিজের সবগুলো টেস্টেই তার অংশগ্রহণ ছিল। তবে, পিতার ইচ্ছানুসারে পৈত্রিক ব্যবসায় সময় দিতে জোরপূর্বক খেলা থেকে অবসর নিতে হয়। যদি তিনি সময় দিতে পারতেন তাহলে হয়তো বিশ্বের সেরা খেলোয়াড়ে রূপান্তরিত হতে পারতেন।
প্রারম্ভিক জীবন
সেন্ট কিল্ডায় জন্মগ্রহণকারী জ্যাক আইভারসন জিলং কলেজে অধ্যয়ন করেন। এ কলেজে থাকাকালেই ফাস্ট বোলার হিসেবে খেলতেন। আন্তঃপ্রাতিষ্ঠানিক খেলায় ইনসুইঙ্গারে লিন্ডসে হ্যাসেটকে আউট করার ঘটনাটি স্মরণীয় হয়ে আছে তার। পরবর্তীকালে হ্যাসেট ভিক্টোরিয়া ও অস্ট্রেলিয়া দলে অধিনায়কত্ব করে তাকেসহ দলকে পরিচালনা করেছিলেন।
স্নাতক ডিগ্রি সমাপনের পরবর্তী বারো বছর ক্রিকেটে অংশ নেননি তিনি ও পরবর্তী পনেরো বছর প্রথম-শ্রেণীর খেলায় অংশগ্রহণ ছিল না তার। ১৯৩৩ সালে মলিতে জ্যাকারুর ভূমিকায় অবতীর্ণ হয়েছিলেন ও টলারুকের এসিংটন লুইসের সম্পত্তির সহকারী ব্যবস্থাপক হিসেবে দায়িত্ব পালন করেন।
বিশ্বযুদ্ধে অংশগ্রহণ
দ্বিতীয় বিশ্বযুদ্ধ ছড়িয়ে পড়ার পর ১৯৩৯ সালে অস্ট্রেলিয়ান ডিফেন্স ফোর্সে তালিকাভূক্ত হন। মধ্যপ্রাচ্যে নবম ডিভিশনে এন্টি-এয়ারক্রাফ্ট রেজিমেন্টে কর্মরত ছিলেন। এরপর পাপুয়া নিউগিনিতে স্থানান্তরিত হন। সেখানে থাকাকালে সার্জেন্ট ইভারসন বলকে স্পিন করার আনঅর্থোডক্স পদ্ধতির উন্নয়ন ঘটান। এ পদ্ধতিতে বৃদ্ধাঙ্গুলী ও মধ্যমায় বলকে গ্রিপ করে বোলিং করতেন তিনি। এরফলে অফ ব্রেক, লেগ ব্রেক ও গুগলিসহ বিভিন্ন ধরনের বোলিংয়ে সিদ্ধহস্তের অধিকারী হন আইভারসন। এ পর্যায়ে তিনি কেবলমাত্র নিছক বিনোদনের উদ্দেশ্যে সেনাবাহিনীর সহকর্মীদের সাথে খেলতেন।
যুদ্ধ শেষ হবার পর অস্ট্রেলিয়ায় ফিরে যান। বিনোদনের উদ্দেশ্যে কেবলমাত্র গল্ফ ও টেনিসে জড়িত ছিলেন। মেলবোর্ন ক্রিকেট গ্রাউন্ডের কাছে অন্ধ ক্রিকেটারদের সহায়তা করতেন। ফলশ্রুতিতে উদ্বুদ্ধ হয়ে ব্রাইটন ক্রিকেট ক্লাবে যোগ দেন। এ সময়ে তার কাছে কোন ক্রিকেট সরঞ্জামাদি ছিল না। দ্রুততার সাথে তার খেলোয়াড়ী জীবনের উত্তরণ ঘটতে থাকে। ১৯৪৬ সালে শেষার্ধ্বে ব্রাইটনে তৃতীয় একাদশ, ১৯৪৮ সালে মেলবোর্ন ক্রিকেট ক্লাব ও এক বছর বাদে ভিক্টোরিয়া দলের সদস্য হন। ১৯৪৯-৫০ মৌসুমে প্রথম-শ্রেণীর ক্রিকেটে সর্বপ্রথম সকলের নজর আকর্ষণ করেন। ভিক্টোরিয়ার পক্ষে ১৬.১২ গড়ে ৪৬ উইকেট নেন।
আন্তর্জাতিক ক্রিকেট
ফলশ্রুতিতে অস্ট্রেলিয়া দল ইনিংস ব্যবধানে জয় তুলে নেয়। অ্যাডিলেডের চতুর্থ টেস্টে বল আটকাতে গিয়ে পায়ের গোড়ালিতে আঘাত পান। এরফলে তার বোলিং ক্ষমতা অনেকাংশেই কমে যায়। খেলোয়াড়ী জীবনের শেষ দুই টেস্টে ৩/৬৮ ও ২/৮৪ পান। পরবর্তী দুই মৌসুমে মাত্র একটি করে খেলার সুযোগ লাভ করেন। এরপর তিনি খেলা থেকে নিজেকে গুটিয়ে নেন।
খেলার ধরন
'বিগ জ্যাক' ও 'রং-গ্রিপ জ্যাক' ডাকনামে ভূষিত হয়েছিলেন তিনি। কেবলমাত্র ভিক্টোরিয়ার সতীর্থ ও অস্ট্রেলীয় দলনায়ক লিন্ডসে হ্যাসেট তার বোলিং সম্বন্ধে অবগত ছিলেন। এমনকি জাতীয় দলের প্রশিক্ষণ শিবিরেও তার বোলিং ভঙ্গীমা লুকিয়ে রাখতে বলেন। নিউ সাউথ ওয়েলসের ব্যাটসম্যানদের বিপক্ষে আইভারসনকে বোলিং করতে বারণ করেন। শেফিল্ড শিল্ডের খেলাগুলোয় নিউ সাউথ ওয়েলসের বিপক্ষে তার বোলিংয়ের কার্যকারীতা প্রকাশিত হয়। এরফলে নিউ সাউথ ওয়েলসের ব্যাটসম্যানেরা বেশ বিভ্রান্তিতে নিপতিত হয়। টেস্টগুলোয় বোলিংকালে নিউ সাউথ ওয়েলসের বোলার কিথ মিলারকে প্রথম স্লিপ থেকে দূরে সরিয়ে মিড অনে রাখেন। এরফলে তিনি আইভারসনের পিছনে অবস্থান করেন ও আইভারসনের বোলিং সম্পর্কে অবগত হতে পারেননি।
সতীর্থ অস্ট্রেলীয় লেগ স্পিনার ও জাতীয় দলের অধিনায়ক রিচি বেনো তার বোলিংয়ে বিষ্ময় প্রকাশ করেন।
ব্যক্তিগত জীবন
পারিবারিক দায়বদ্ধতা ও আবাসন প্রতিষ্ঠানের ব্যবস্থাপকের দায়িত্ব পালনের ফলে ১৯৫১ সাল থেকে প্রথম-শ্রেণীর ক্রিকেট থেকে দূরে সরে আসেন। তাস্বত্ত্বেও ১৯৫৩-৫৪ মৌসুমে অস্ট্রেলিয়ার পক্ষে তিনটি অনানুষ্ঠানিক টেস্টে কমনওয়েলথ দলের বিপক্ষে লড়েন। এরপর তিনি এবিসি রেডিও’র ধারাভাষ্যকারের দায়িত্ব পালন করেছেন।
পঞ্চাশ বছর বয়সের শুরুতে মস্তিষ্কের প্রদাহজনিত রোগে আক্রান্ত হন যার ফলে প্রায়শঃই মানসিক অবসাদজনিত রোগে ভুগতেন। অতঃপর ২৩ অক্টোবর, ১৯৭৩ তারিখে ৫৮ বছর বয়সে ভিক্টোরিয়ার ব্রাইটনে ৫৮ বছর বয়সে বুকে বন্দুক ঠেকিয়ে আত্মহত্যা করেন।
দক্ষিণ ইয়েমেনের জাতীয় পতাকা
পতাকাটি ১৯৬৭ সালের ৩০ নভেম্বর গৃহীত হয়েছিল যখন দক্ষিণ ইয়েমেন ১৯৯০ সালে ইয়েমেনি একীকরণ আগ পর্যন্ত যুক্তরাজ্য থেকে স্বাধীনতা ঘোষণা করেছিল। ১৯৯৪ সালে ইয়েমেন গণতান্ত্রিক প্রজাতন্ত্রের অস্তিত্বের সময় এটি কয়েক মাসের জন্য আবার ব্যবহার করা হয়েছিল। বর্তমানে দক্ষিণ ইয়েমেনের পতাকাটি দক্ষিণী আন্দোলন এবং দক্ষিণ ট্রানজিশনাল কাউন্সিলের বিচ্ছিন্নতাবাদী সমর্থকরা ব্যবহার করে।
স্টর্ম থরগের্সন
স্টর্ম এলভিন থরগের্সন (২৮ ফেব্রুয়ারি ১৯৪৪ – ১৮ এপ্রিল ২০১৩) ছিলেন একজন ব্রিটিশ গ্রাফিক ডিজাইনার এবং সঙ্গীত ভিডিও পরিচালক। তিনি বেশিরভাগ সময় পিংক ফ্লয়েড ব্যান্ডের সাথে ঘনিষ্ঠভাবে কাজ করার জন্য সুপরিচিত এবং লেড জেপেলিন, ফিশ, ব্ল্যাক সাবাথ, পিটার গ্যাব্রিয়েল, দ্য অ্যালান পার্সন্স প্রজেক্ট, জেনেসিস, ইয়েস, মিউস এবং উইন ব্যন্ডের অ্যালবাম বা অন্যান্য শিল্প নকশার জন্যও পরিচিত। ইংরেজ লেখক ডগলাস অ্যাডামসের মতে তিনি "বিশ্বের সেরা অ্যালবাম ডিজাইনারদের" একজন।
প্রাথমিক জীবন
নরওয়েজিয় বংশোদ্ভূত স্টর্ম এলভিন থরগের্সন, ১৯৪৪ সালের ২৮ ফেব্রুয়ারি ইংল্যান্ডের মিডলসেক্স (বর্তমানে হার্টফোর্ডশায়ারের অংশ) কাউন্টির পটার্স বারে জন্ম নেন। তার পিতা এলভিন থরগের্সন এবং মাতা আনা ইভাঞ্জেলিন কলিয়ার। প্রাথমিকভাবে তিনি ক্যামব্রিজের সামারহিল স্কুল ও ব্রান্সউইক প্রাইমারি স্কুলে পড়াশোনা করেছেন। পরবর্তীতে ক্যামব্রিজশায়ার হাই স্কুল ফর বয়েজে পড়াশোনা করেন, যেখানে তার পূর্ববর্তী শ্রেণীতে পিংক ফ্লয়েডের প্রতিষ্ঠাতা সিড ব্যারেট এবং পরবর্তী শ্রেণীতে রজার ওয়াটার্স অধ্যয়ন করতেন। থরগের্সন এবং ওয়াটার্স বিদ্যালয়ে একসাথে রাগবি খেলতেন, সে সময়ে থরগের্সনের মা ভানজি এবং ওয়াটার্সের মা মেরি ঘনিষ্ঠ বন্ধু ছিলেন। তিনি ১৯৬৬ সালে লেস্টার বিশ্ববিদ্যালয় থেকে ইংরেজি এবং দর্শনশাস্ত্রে স্নাতক ডিগ্রি নেন। পরবর্তীতে ১৯৬৯ সালে রয়্যাল কলেজ অব আর্টে চলচ্চিত্র ও টেলিভিশন বিষয়ে স্নাতকোত্তর ডিগ্রি অর্জন করেন।
পিংক ফ্লয়েডের সঙ্গে প্রাথমিক কাজ
থাম্ব|[[পিংক ফ্লয়েড|পিংক ফ্লয়েডের দ্য ডার্ক সাইড অব দ্য মুন (১৯৭৩) অ্যালবামের প্রচ্ছদ।]]
হিপনোসিস গঠনের পূর্বে এবং পরবর্তীতে তিনি পিংক ফ্লয়েডের সাথে একাধিক কাজ করেছেন। সম্ভবত ফ্লয়েডের জন্য করা প্রচ্ছদ ও শিল্পকর্মগুলি তার সর্বাধিক বিখ্যাত কাজ হিসেবে পরিগণিত। ফ্লয়েডের সাথে তার দীর্ঘকালীন কাজের সম্পর্ক শুরু হয়েছিল দলটির ১৯৬৮ সালের অ্যা সোসারফুল অব সিক্রেট্‌স অ্যালবামের প্রচ্ছদ শিল্পকর্ম তৈরির মধ্য দিয়ে। পরবর্তীতে তিনি হিপনোসিসের অধীনে দলটির মোর (১৯৬৯), উমাগুমা (১৯৬৯), অ্যাটম হার্ট মাদার (১৯৭০), মেডল (১৯৭১), অব্‌সকিওর্ড বাই ক্লাউড্‌স (১৯৭২), দ্য ডার্ক সাইড অব দ্য মুন (১৯৭৩), এ নাইস পেয়ার (১৯৭৩), উইশ ইউ ওয়্যার হেয়ার (১৯৭৫), অ্যানিম্যাল্‌স (১৯৭৭) অ্যালবামগুলির প্রচ্ছদশিল্প রচনা করেছেন। এর মধ্যে দ্য ডার্ক সাইড অব দ্য মুন অ্যালবামের প্রচ্ছদ তার সর্বকালের অন্যতম দুর্দান্ত কাজ হিসেবে বিবেচিত। যেখানে জর্জ হার্ডির কিংবদন্তি প্রতিসরণধর্মী প্রিজম নকশা অন্তর্ভুক্ত এবং উল্লেখযোগ্যভাবে প্রচ্ছদে অ্যালবামের বা ব্যান্ডের নাম কোনোটিই ব্যবহার  করা হয়নি। থরগের্সনের ডার্ক সাইড অ্যালবাম প্রচ্ছদে একতার প্রতিনিধিত্বকারী সাদা আলোর একটি রশ্মি একটি প্রিজমের ভেতর অতিবাহিত হচ্ছে, যা সমাজের প্রতিনিধিত্ব করছে। ফলপ্রসুত রঙিন আলোর প্রতিসৃত রশ্মি একতা বিচ্ছুরিত হয়ে পড়ছে বলে প্রতীয়মান, অর্থাৎ এখানে একতা অনুপস্থিত।  ফ্লয়েড ও হিপনোসিরের মধ্যেকার সম্পর্কটি প্রচ্ছদশিল্প এবং বিপণনে ব্যাপক পরবর্তন এনেছিল।
"হিননোসিসের" বিলুপ্তি এবং পিংক ফ্লয়েডের সঙ্গে পরবর্তী কাজ
থরগের্সন ও তার প্রতিষ্ঠান হিপনোসিস কর্তৃক নকশাকৃত প্রচ্ছদের শিল্পকর্মগুলি মূলত এনটিএ স্টুডিওসের ডিজাইনার জর্জ হার্ডি আঁকতেন। মূলত পরাবাস্তব উপাদানের কারণে থরগের্সনের অধিকাংশ নকশা উল্লেখযোগ্য। তিনি প্রায়শই ঐতিহ্যবাহী বিষয়-বস্তু-উপাদানগুলিকে সেগুলির প্রথাগত অবস্থানের বাইরে এনে বিশেষত বিশাল উন্মুক্ত স্থানে স্থাপন করতেন, যাতে সেগুলির সৌন্দর্যকে আলোকপাত করার সময় অপ্রতিভ চেহারা ফুটে ওঠে। থরগের্সন বলেন, "আমি আলোকচিত্রশিল্প পছন্দ করি কারণ এটি একটি বাস্তব মাধ্যম, এটি অঙ্কনের মতো নয় যা অবাস্তব। আমি বাস্তবকে বাঁক দিতে ... বাস্তবের সাথে জড়িত থাকতে চাই। আমার কিছু কাজের এই প্রশ্ন [sic] রয়েছে যে এটি বাস্তব কি না?" গিলমোর বলেন, "তিনি (থরগের্সন) সারাজীবন অবিরত আড্ডাবাজ ছিলেন"।
"স্ট্রমস্টুডিওস" এবং পরবর্তী
নব্বইয়ের দশকের গোড়ার দিকে, পিটার কার্জন-সহ অন্যান্য ফ্রিল্যান্সারদের সাথে থরগের্সন স্ট্রমস্টুডিওস প্রতিষ্ঠা করেছিলেন। এই দলে আলোকচিত্রশিল্পী রূপার্ট ট্রুম্যান, নকশাকার ও অঙ্কনশিল্পী ফিনলে কাউয়ান ও ড্যানিয়েল অ্যাবট, সৃজনশীল গবেষণা ও নকশাকার লী বাকের, নকশাকার জেরি সুইট এবং থর্গারসনের ব্যক্তিগত সহকারী লরা ট্রুম্যান ও শার্লট বার্নেস অন্তর্ভুক্ত ছিলেন।
প্রকাশনা
কয়েক বছর ধরে, থরগের্সন এবং তার সংস্থা তাদের কাজ সম্পর্কে বেশকয়েকটি বই নকশা এবং প্রকাশ করেছিল। "ওয়াক অ্যাওয়ে র‌্যনে: অ্যান এবিসি অ দ্য ওয়ার্ক অব হিপনোসিস ১৯৭৮ সালে প্রকাশিত প্রথম বই যেখানে তিনি হিপনোসিসের সঙ্গে তার কর্মজীবনের কথা বলেছেন। ১৯৮৯ সালে প্রকাশিত হয় ক্লাসিক অ্যালবাম কভার্স অব সিক্সটিস। সর্বশেষ প্রকাশিত বইটি ছিল দ্য গ্যাদারিং স্টর্ম – অ্যা কোর্টাট ইন সেভারেল পার্টস'', যেখানে তিনি তার দলের সাথে কাজ করেছিলেন এবং বইটি ২০১৩ সালের এপ্রিলে তিনি মারা যাওয়ার কিছু পূর্বে সম্পন্ন হয়েছিল। বইটি সে বছরে সেপ্টেম্বরে প্রকাশিত হয়েছিল এবং হিপনোসিসের সাথে তার প্রথম কাজ থেকে স্ট্রমস্টুডিওস পর্যন্ত পাঁচ দশক ব্যাপী অ্যালবামের প্রচ্ছদশিল্প, আলোকচিত্র এবং উপাখ্যানগুলি অন্তর্ভুক্ত হয়েছে।
শৈলী
থাম্ব|২০০৯ সালে থরগের্সন
থর্গারসন তার নকশাশৈলীর বিষয়ে পরাবাস্তববাদী শিল্পী র‍্যনে মাগরিট, সালভাদোর দালি এবং ম্যান রেয়ের প্রভাবকে স্বীকার করেছেন। তিনি মূলত কম্পিউটারানির্মিত গ্রাফিকগুলি এড়িয়ে গিয়েছিলেন এবং বস্তুগত প্রপ (প্রায়শই বড় আকারের), মানব ব্যক্তিত্ব (কখনও কখনও নগ্ন) এবং এই জাতীয় ঐতিহ্যবাহী বিষযাদির ব্যবহারে তার শিল্পকর্মগুলিকে আকর্ষণীয় - কখনও কখনও হাস্যকর করে তুলেছেন। তার চিত্রে আলোকচিত্রশিল্পের কৌশলে একাধিক এক্সপোজার এবং রঙের সংমিশ্রণ রয়েছে। পিংক ফ্লয়েডের উইশ ইউ ওয়্যার হেয়ার (১৯৭৫) অ্যালবামের প্রচ্ছদশিল্পের জন্য অ্যাসবেসটস পোশাক স্যুট পরিহিত একজন স্টান্টম্যানকে বাস্তবিক আগুন ধরিয়ে দেন, যা তার একটি কিংবদন্তি কাজ। একইভাবে ফ্লয়েডের ১৯৭৭ সালের অ্যানিম্যাল্‌স অ্যালবামের জন্য লন্ডনের বাটারসি পাওয়ার স্টেশনে একটি বিশাল দৈত্যকার হিলিয়াম-পূর্ণ ভাসমান গোলাপি শূকর স্থাপন করেছিল, যদিও বায়ুভর্তি শূকরটি শেষ পর্যন্ত নিকটস্থ হিথ্রো বিমানবন্দরে অনাকাঙ্ক্ষিত অবতরণের মাধ্যমে সমস্যার সৃষ্টি করেছিল।
স্বাস্থ্য সমস্যা ও মৃত্যু
২০০৩ সালে, থরগের্সন স্ট্রোকের শিকার হন এবং সেখান থেকে তিনি আংশিকভাবে পঙ্গু হয়ে পড়েছিলেন। পরে তার শরীরে ক্যান্সারের একটি অঘোষিত রূপ ধরা পড়ে। বেশকয়েকবছর ক্যান্সারে ভোগার পর ১৮ এপ্রিল ২০১৩ সালে ৬৯ বছর বয়সে লন্ডনে তার মৃত্যু হয়। তার মৃত্যুর পরে পিংক ফ্লয়েডের ডেভিড গিলমোর একটি বিবৃতি প্রকাশ করেছিলেন যেখানে গিলমোর তাকে "তার (গিলমোরের) জীবনের স্থির শক্তি, কর্মক্ষেত্রে এবং ব্যক্তিগতভাবে, কাঁধে কাঁধ মেলানো, এবং দুর্দান্ত বন্ধু" হিসেবে বর্ণনা করেছিলেন। অফিসিয়াল তার মৃত্যুর সংবাদ আনুষ্ঠানিকভাবে পিংক ফ্লয়েডের প্রাতিষ্ঠানিক ওয়েবসাইটে প্রকাশ করা হয়েছিল। সেখানে একটি পোস্টে তাকে "গ্রাফিক প্রতিভা" বলে অভিহিত করা হয়েছে। ফ্লয়েডের ড্রামবাদক নিক মেইসন তাকে "শেষ অবধি অক্লান্ত পরিশ্রমী" বলে উল্লেখ করেছেন।
কিংবদন্তি
২০১৩ সালে, প্রোগ ম্যাগাজিন থরগের্সন স্মরণে গ্র্যান্ড ডিজাইন পুরস্কার প্রবর্তন করে। এটি পরবর্তীতে স্টর্ম থর্জারসন গ্র্যান্ড ডিজাইন পুরস্কার হিসেবে পরিচিতি লাভ করে এবং বছরের শ্রেষ্ঠ প্যাকেজজাত পণ্যের নকশাকারকে এই পুরস্কার প্রদান করা হয়। একই বছরের সেপ্টেম্বরে মার্কিন পরিচালক রডি বোগাওয়া পরিচালিত টেকেন বাই স্টর্ম: দি আর্ট অব স্টর্ম থরগের্সন অ্যান্ড হিপনোসিস শিরোনামে প্রামাণচিত্র প্রকাশিত হয়।
রাবণকাটা নৃত্য
রাবণকাটা নৃত্য হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুরের একটি উৎসবমূলক নাচ। প্রতিবছর শারদীয় দূর্গাপূজার অষ্টমী তিথি থেকে দ্বাদশীর রাত্রিতে বিষ্ণুপুরের মল্লরাজাদের প্রতিষ্ঠিত রঘুনাথ জীউর মন্দিরের পাশে হনুমানতলায় রামায়ণের রাম-রাবণের যুদ্ধবিষয়ক এই নৃত্য অনুষ্ঠিত হয়। পণ্ডিতেরা এটিকে যথার্থ যুদ্ধনৃত্য আখ্যায়িত করেন না।
বৈশিষ্ট্য
এই নাচে রামের বানরসৈন্যের হাতে একে একে ইন্দ্রজিৎ, কুম্ভকর্ণ ও রাবণবধের দৃশ্য অভিনীত হয়। দু-তিন দিন যুদ্ধের পর ইন্দ্রজিতের ধড়হীন মুণ্ড কেটে নেওয়ার অভিনয় নাচের মাধ্যমে দেখানো হয়। দ্বাদশীর রাতে রাবণের কাষ্ঠনির্মিত দশমুণ্ড তার মৃত্তিকানির্মিত দেহ থেকে দ্বিখণ্ডিত করা হয়।
নৃত্যাভিনয়ে অংশগ্রহণকারী বানরসৈন্যদ্বয় দুটি সাদা রঙের এবং জাম্বুবান একটি কালো রঙের কাঠের তৈরি বেশ ভারি মুখোশ পরেন; তাদের পরনে থাকে পা পর্যন্ত ঢাকা পাটের তৈরি ঢোলা জামা। নিম্নবর্গীয় হিন্দু সম্প্রদায়ের মানুষেরাই নাচে অংশগ্রহণ করেন। অনুষ্ঠানে কোন গান থাকে না, শুধু বাদ্যযন্ত্র হিসাবে ঢাক-ঢোল, সানাই ইত্যাদি বাদ্যযন্ত্র ব্যবহৃত হয়।
রাখাল চাঁদ
থাম্ব| প্রমিথিউস (ডান) এবং প্যান্ডোরা (বাম) উভয়ই শনির এফ বলয়ের কাছে প্রদক্ষিণ করে, কিন্তু শুধুমাত্র প্রমিথিউসই রাখাল হিসেবে কাজ করে বলে মনে করা হয় । থাম্ব| একটি রাখাল চাঁদের কার্যক্রম - কণাগুলি তার কক্ষপথে চাঁদের সামনে বা পিছনে অবস্থিত, তাই এগুলি হয় চাঁদের দিকে ত্বরান্বিত হয় ও বাইরের দিকে নিক্ষিপ্ত হয়, অথবা তারা তাদের পথে ধীর হয়ে যায় এবং ভিতরের দিকে আকর্ষিত হয় । রাখাল চাঁদ (মেষপালক চাঁদ,পশুপালক চাঁদ বা পর্যবেক্ষক চাঁদ নামেও পরিচিত) হল এক ধরনের ছোট প্রাকৃতিক উপগ্রহ যা গ্রহ-বলয় উপাদানের ফাঁক পরিষ্কার করে বা বলয়ের মধ্যে কণা রাখে । রাখাল হিসাবে বলয়স্থ কণার "পাল"কে সীমায়িত করে বলেই এদের এমন নাম ।
এরা এদের মহাকর্ষীয় প্রভাবের কারণে, কণাদেরকে তুলে নেয় এবং কক্ষপথীয় অনুরণনের মাধ্যমে তাদের মূল কক্ষপথ থেকে বিচ্যুত করে । এটি বলয় সংস্থানে ফাঁক সৃষ্টি করে, যেমন বিশেষভাবে আকর্ষণীয় ক্যাসিনি বিভাগ, সেইসাথে অন্যান্য বলয়ের বৈশিষ্ট্যযুক্ত জোট বা অদ্ভুত "মোচড়ানো" বিকৃতি ।
বৃহস্পতি
বৃহস্পতির বেশ কয়েকটি ছোট অভ্যন্তরীণ চাঁদ, যেমন মেটিস এবং অ্যাড্রাস্টিয়া, বৃহস্পতির বলয় ব্যবস্থার মধ্যে রয়েছে এবং বৃহস্পতির রোচে সীমার মধ্যেও রয়েছে । এটা সম্ভব যে এই বলয়গুলি এমন উপাদান দিয়ে গঠিত যা বৃহস্পতির মহাকর্ষীয় প্রবাহ বলসমূহ দ্বারা এই দুটি উপগ্রহকে টেনে নিয়ে যাচ্ছে, সম্ভবত তাদের পৃষ্ঠের উপর বলয় উপাদানের প্রভাবের সাহায্যে ।
শনি
শনির জটিল বলয় সংস্থানে এরকম বেশ কয়েকটি উপগ্রহ রয়েছে । এর মধ্যে রয়েছে প্রমিথিউস (এফ বলয়ে), ড্যাফনিস (কীলার ফাঁকে), প্যান (এনকে ফাঁকে), জানুস, এবং এপিমিথিউস (উভয়ই এ বলয়ে) ।
ইউরেনাস
ইউরেনাসের ε বলয়ে রয়েছে রাখাল চাঁদ কর্ডেলিয়া এবং ওফেলিয়া । এরা যথাক্রমে অভ্যন্তরীণ এবং বহিরাগত রাখাল । উভয় চাঁদই ইউরেনাসের সমলয়ী কক্ষপথ ব্যাসার্ধের মধ্যে রয়েছে এবং তাদের কক্ষপথ তাই মহাকর্ষীয় প্রবাহের ক্ষয়জনিত কারণে ধীরে ধীরে ক্ষয়প্রাপ্ত হচ্ছে ।
নেপচুন
নেপচুনের বলয়গুলি কে প্রথম পৃথিবী ভিত্তিক পর্যবেক্ষণে যেমনটা অসম্পূর্ণ বৃত্তচাপ দ্বারা গঠিত বলে মনে হয়েছিল, ভয়েজার ২ এর ধারনকৃত চিত্রগুলিতে এদেরকে উজ্জ্বল ঝাড়সহ পূর্ণ বলয় হিসাবে দেখা যায় । এটা মনে করা হয় যে রাখাল চাঁদ গ্যালাটিয়ার মাধ্যাকর্ষণ প্রভাব এবং সম্ভবত অন্যান্য এখনও অনাবিষ্কৃত রাখাল চাঁদসমূহ এই ঝাড়ময়তার জন্য দায়ী ।
ক্ষুদ্র গ্রহ
কিছু সেন্টোরের চারপাশে বলয় চিহ্নিত হয়েছে । চ্যারিক্লোর বলয়গুলি উল্লেখযোগ্যভাবে সুসংজ্ঞায়িত এবং সন্দেহ করা হয় যে এরা হয় খুব অল্পবয়সী অথবা বলয়গুলির মতো সমভরের কোনো রাখাল চাঁদের দ্বারা স্থাপিত । চ্যারিক্লোর মতো চিরোনেরও একই রকম বলয় রয়েছে বলে মনে করা হয় ।
মোরিস মাতরলাঁক
মোরিস পোলিদর মারি বের্নার মাতরলাঁক (Maurice Polydore Marie Bernard Maeterlinck; তিনি কোঁত (কাউন্ট) মাতরলাঁক নামেও পরিচিত বেলজীয়,  ফরাসি; ২৯ আগস্ট ১৮৬২ - ৬ মে ১৯৪৯) ছিলেন একজন বেলজীয় নাট্যকার, কবি এবং প্রবন্ধকার, যিনি একজন ফ্লেমিশ হয়েও ফরাসি ভাষায় রচনা করতেন। তিনি ১৯১১ সালে সাহিত্যে নোবেল পুরস্কার পান, "তার বহুমুখী সাহিত্যকর্মের সমাদরের জন্যে এবং বিশেষ করে তার নাটকীয় কাজের জন্যে, যা তার কল্পনার প্রাচুর্যতা এবং ছন্দোময় কল্পনাশক্তির মাধ্যমে বিশিষ্টতা অর্জন করেছে, যা তার রূপকথার ছলের মধ্যে মাঝে মাঝে প্রকাশ করে এক গভীর উদ্দীপনা যখন তা এক রহস্যময়তার মধ্যে পাঠকদের অনুভূতি ও অন্তর স্পর্শ করে এবং তাদের কল্পনাকে উদ্দীপিত করে।" তার রচনার মুখ্য বিষয়বস্তু হচ্ছে মৃত্যু এবং জীবনের মর্মার্থ। তার নাটক প্রতীকীবাদ আন্দোলনে অত্যন্ত গুরুত্বপূর্ণ ভূমিকা পালন করে।
কাজী জাফরউল্লাহ
কাজী জাফরউল্লাহ একজন বাংলাদেশি রাজনীতিবিদ, শিল্পপতি ও বাংলাদেশ আওয়ামী লীগের সর্বোচ্চ নীতিনির্ধারণী কমিটি সভাপতিমণ্ডলীর সদস্য। তিনি ২০০১ সালের জাতীয় সংসদ নির্বাচনে তৎকালীন ফরিদপুর-৫ আসন থেকে সংসদ সদস্য নির্বাচিত হন।
মোরিস মাতরলাঁক
প্রারম্ভিক জীবন
মাতরলাঁক বেলজিয়ামের গঁ শহরের এক সম্ভ্রান্ত ফরাসিভাষী পরিবারে জন্মগ্রহণ করেন। তার মাতা মাতিল্ড কোলেত ফ্রঁসোয়া (প্রদত্ত নাম: ভাঁ দঁ বশ) একটি সম্ভ্রান্ত পরিবারের সন্তান ছিলেন। তার পিতা পলিদোর একজন দলিলপত্র সম্পাদক ছিলেন, যিনি তাদের সম্পত্তির ভান্ডার তত্ত্বাবধান করতেন।
কাজী জাফরউল্লাহ
প্রারম্ভিক জীবন
জাফরউল্লাহ ১৯৪৯ সালের ১ মার্চ ফরিদপুর জেলার ভাঙ্গা উপজেলায় জন্মগ্রহণ করেন। তার পিতা কাজী মাহাবুব উল্লাহ ছিলেন বৃহত্তর ফরিদপুর অঞ্চলের বিশিষ্ট ব্যবসায়ী, দানবীর ও সমাজসেবক। তার মাতার নাম বেগম জেবুন্নেসা। তার চাচা ডা. কাজী আবু ইউসুফ ছিলেন আওয়ামীলীগ নেতা এবং ফরিদপুর ৫ আসনের সাবেক সংসদ সদস্য। জাফরউল্লাহ সেইন্ট গ্রেগরী উচ্চ বিদ্যালয় থেকে ১৯৬৪ সালে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।
মোরিস মাতরলাঁক
প্রারম্ভিক জীবন
১৮৭৪ সালের সেপ্টেম্বর মাসে তাকে সাঁ-বার্বের জেসুই কলেজে প্রেরণ করা হয়, যেখানে ফরাসি রোমান্টিক রচনাকে অবজ্ঞা করা হতো এবং সেখানে শুধু ধর্মসম্বন্ধীয় নাটক অনুমোদিত ছিল । এই বিদ্যালয়ের অভিজ্ঞতা ক্যাথলিক মন্ডলী এবং সেখানে সংগঠিত ধর্মের প্রতি তাঁর বিমুখতাকে প্রভাবিত করে।
কাজী জাফরউল্লাহ
প্রারম্ভিক জীবন
১৯৭৫ সালে সপরিবারে বঙ্গবন্ধু হত্যার পরে ১৯৮১ সালে শেখ হাসিনার স্বদেশ প্রত্যাবর্তনের পর তার চাচা ডা. কাজী আবু ইউসুফের নির্দেশে তিনি আওয়ামীলীগের রাজনীতিতে স্বকীয় হন।
মোরিস মাতরলাঁক
প্রারম্ভিক জীবন
তিনি ছাত্রাবস্থায় কবিতা এবং ছোট গল্প রচনা করতেন । কিন্তু তার পিতা চাইতেন তাকে আইনজীবী বানাতে । ১৮৮৫ সালে গঁ বিশ্ববিদ্যালয় থেকে আইন বিষয়ক পড়া শেষ করার পর, তিনি কিছু মাস ফ্রান্স এর প্যারিস এ অতিবাহিত করেন । তাঁর সেখানে নতুন প্রতীকীবাদ আন্দোলনের কিছু সদস্যদের সাথে সাক্ষাত হয়, যাদের মধ্যে ভিলিয়ার্স দে এল'ইসলে অ্যাডাম ছিলেন একজন বিশিষ্ট ব্যক্তিত্ব, যিনি মাতরলাঁকের পরবর্তী রচনাসমূহ দ্বারা ব্যাপকভাবে প্রভাবিত হয়েছিলেন ।
কাজী জাফরউল্লাহ
রাজনৈতিক জীবন
১৯৭৫ সালে সপরিবারে বঙ্গবন্ধু হত্যার পর ১৯৮১ সালে শেখ হাসিনার স্বদেশ প্রত্যাবর্তনের পরেই জাফরউল্লাহ আওয়ামী লীগের রাজনীতিতে প্রবেশ করেন।
মোরিস মাতরলাঁক
কর্মজীবন
মাতরলাঁকের প্রথম নাটক, প্রিন্সেস মালেইন, ওক্টাভ মিরবোর কাছ থেকে এক উদ্যমী প্রশংসা পাওয়ার সঙ্গে সঙ্গে তিনি একজন বিখ্যাত ব্যক্তিতে পরিণত হন; ল্য ফিগারো-এর সাহিত্য সমালোচক, আগস্ট, ১৮৯০ । পরবর্তী বছরসমূহে, তিনি অদৃষ্টবাদ এবং অতীন্দ্রি়বাদ দ্বারা চিহ্নিত প্রতীকীবাদী নাটক এর ক্রমধারা রচনা করেন, এর মধ্যে উল্লেখযোগ্য ইন্ট্রুডার (১৮৯০), দ্য ব্লাইন্ড (১৮৯০) এবং পেলিসেট মেলিসান্ড (১৮৯২)
কাজী জাফরউল্লাহ
রাজনৈতিক জীবন
জাফরউল্লাহ ২০০১ সালের জাতীয় সংসদ নির্বাচনে আওয়ামী লীগের মনোনয়নে তৎকালীন ফরিদপুর-৫ আসন থেকে সংসদ সদস্য নির্বাচিত হন। ২০১৪ ও ২০১৮ সালের একাদশ জাতীয় সংসদ নির্বাচনে একই ফরিদপুর-৪ আসনে আওয়ামী লীগ সমর্থিত প্রার্থী হিসেবে নৌকা প্রতীক নিয়ে প্রতিদ্বন্দ্বীতা করে স্বতন্ত্র প্রার্থী মজিবুর রহমান চৌধুরীর কাছে পরাজিত হন।
মোরিস মাতরলাঁক
কর্মজীবন
১৮৯৫ থেকে ১৯১৮ সাল পর্যন্ত শিল্পী ও অভিনেত্রী জর্জেট লেবলাঙ্ক এর সাথে অন্তরঙ্গ সম্পর্কে জড়িত ছিলেন । পরবর্তী দুই দশক মাতরলাঁকের কাজ লেবলাঙ্ককে প্রভাবিত করে। অ্যাগলাভ্যাইন এট সেলাইসেট  নাটকের মধ্য দিয়ে মাতরলাঁক চরিত্র, বিশেষ করে নারী চরিত্র তৈরি করতে শুরু করেন, বেশির ভাগই তাদের ভাগ্যের উপর নিয়ন্ত্রিত ছিল । লেবলাঙ্ক মঞ্চে এইসব নারী চরিত্রে অভিনয় করতেন । যদিও অতীন্দ্রি়বাদ ও দর্শনশাস্ত্র তার কর্মজীবনে তার কাজকে প্রভাবিত করেছিল, তবুও সে ধীরে ধীরে তার প্রতীকীবাদকে আরও বেশি অস্তিত্ব-সম্বন্ধীয় রচনাশৈলী দিয়ে আগের বিষয়ে ফিরে আসেন ।
১৮৯৫ সালে তার পিতা-মাতা তার এই খোলামেলা সম্পর্ককে অসমর্থন করলে, মাতরলাঁক ও ল্যব্লঁ প্যারিস এর পাসি জেলায় চলে যান। ক্যাথলিক চার্চ তাকে তার স্পেনীয় স্বামীর থেকে তার বিবাহবিচ্ছেদে অনুমোদন দিতে অনিচ্ছুক ছিলেন । তারা প্রায়ই অতিথিদের (যেমন-মিরবো, জিন লরেইন ও পল ফোর্ট) আপ্যায়ন করতেন। তারা তাদের গ্রীষ্মের দিনগুলো নরম্যান্ড এ অতিবাহিত করতেন । এই সময়ের মধ্যে মাতরলাঁক তার "টুয়েলভ সংস" (১৮৯৬), "দ্য ট্রেজার অব দ্য হাম্বল" (১৮৯৬), "দ্য লাইফ অব দ্য বি" (১৯০১) এবং "অ্যারিয়ান এন্ড ব্লুবিয়ার্ড" (১৯০২) প্রকাশ করেন।
কাজী জাফরউল্লাহ
রাজনৈতিক জীবন
২০১৬ সালের ২৩ অক্টোবর আওয়ামী লীগের ২০তম জাতীয় সম্মেলনে জাফরউল্লাহ সর্বোচ্চ নীতিনির্ধারণী কমিটি সভাপতিমন্ডলীর সদস্য হিসেবে নির্বাচিত হন। এছাড়াও তিনি আওয়ামীলীগের স্থানীয় সরকার ও সংসদীয় মনোনয়ন বোর্ডের সদস্য। বর্তমানে তিনি বাংলাদেশ আওয়ামী লীগের ৩নং প্রেসিডিয়াম সদস্য হিসেবে দায়িত্ব পালন করছেন।
মোরিস মাতরলাঁক
কর্মজীবন
১৯০৩ সালে মাতরলাঁক নাটকীয় সাহিত্যের জন্য বেলজিয়াম সরকারের নিকট থেকে ত্রিবার্ষিক পুরস্কার পান । এই সময়ে এবং মহাযুদ্ধের শুরুতে, তিনি একজন মহাজ্ঞানী ও সেই সময়ের উচ্চ ধ্যান-ধারণার মূর্তপ্রতীক হিসেবে সমগ্র ইউরোপে ব্যাপক পরিচিতি লাভ করেন ।
কাজী জাফরউল্লাহ
ব্যক্তিগত জীবন
জাফরউল্লাহ ব্যক্তিগত জীবনে নিলুফার জাফরের সাথে বিবাহ বন্ধনে আবদ্ধ হন। নিলুফার জাফর, ২০০৮ সালের জাতীয় সংসদ নির্বাচনে ফরিদপুর-৪ আসন থেকে আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে প্রকাশ হওয়া পানামা পেপারসে এই দম্পতির নাম প্রকাশিত হয়েছিল এবং ব্রিটিশ ভার্জিন আইল্যান্ডে অফসোর কোম্পানি রয়েছে বলে তখন পানামা পেপারসে উল্লেখ করা হয়।
মোরিস মাতরলাঁক
কর্মজীবন
১৯০৬ সালে মাতরলাঁক ও ল্যব্লঁ গ্র্যাস এর একটি বাগানবাড়িতে চলে আসেন । তিনি তার সময়গুলো হাঁটতে ও চিন্তার মধ্যে অতিবাহিত করতেন । যখন তিনি লেবলাঙ্কের থেকে দূরে সরে যাওয়ার টান অনুভব করতেন, তখন তিনি বিষণ্ণতায় ভোগতেন । তিনি তার অস্থিরতা বুঝতে পেরে নরম্যান্ডের সেইন্ট ভ্যান্ড্রিলেইনের বেনেডিক্টিন মঠকে খাজনা দেন তাকে এই অস্থিরতা থেকে আরাম দেওয়ার জন্য । মঠকে খাজনা দেওয়ার মাধ্যমে একটি রাসায়নিক কারখানাকে বিক্রি হওয়ার অপব্যবহার থেকে রক্ষা করেন এবং এভাবেই তিনি পোপের কাছ থেকে আশীর্বাদ পান । লেবলাঙ্ক প্রায়শই একজন মঠধারিণীর পোশাকে ঘুরে বেড়াতেন; তিনি রোলার স্কেইট পরিধান করে ঘরের আশপাশে ঘুরে বেড়াতেন । এই সময়, তিনি তার প্রবন্ধ "ফুলের বুদ্ধিমত্তা" (১৯০৬) রচনা করেন, যার মধ্যে তিনি সমাজতান্ত্রিক মনোভাবের সাথে সহানুভূতি প্রকাশ করেন। তিনি শ্রমিকদের বিভিন্ন সংস্থাকে এবং সমাজতান্ত্রিক দলকে অর্থ দান করেন । এই সময়, তিনি তার সর্বশ্রেষ্ঠ সাফল্যের জন্ম দিয়েছেন: রূপকথার নাটক, নীল পাখি(১৯০৮, তবে মূলত ১৯০৬ সালে লেখা হয়েছিল) । "ফুলের বুদ্ধিমত্তা" লেখার পর, তিনি অস্থিরতা ও লেখার প্রতিবন্ধকতায় ভোগেন । যদিও তিনি পরবর্তী এক বা দুই বছরে এই অসুখ থেকে সুস্থতা লাভ করেন, তবুও তিনি আগের উদ্ভাবনাগুলোর মতো আর কখনোই লেখতে পারেননি । তার পরবর্তী নাটকগুলি, যেমন মেরি-ভিক্টোয়ার (১৯০৭) ও মেরি ম্যাগডালেন (১৯১০), লেবলাঙ্কের জন্য নেতৃস্থানীয় ভূমিকা রেখেছিল, লক্ষ্যণীয়ভাবে ইহা তার পূর্বসূরিদের থেকে নিম্নতর ছিল এবং কখনও কখনও কেবল তার পূর্বের ফর্মুলা পুনরাবৃত্তি করত। যদিও সেইন্ট ভ্যান্ডারিলে তার কিছু নাটক উন্মুক্তভাবে মঞ্চস্থ করা হয় এবং তা সফল হয়, তবুও মাতরলাঁক মনে করেছিলেন যে তিনি তার গোপনীয়তা হারাচ্ছেন । ১৯১০ সালের ১১ জুন, তার মায়ের মৃত্যু তাকে আবারও অস্থিরতায় ফেলে ।
১৯১০ সালে "নীল পাখি" নাটকের মহড়া চলাকালে তার সাথে ১৮ বছর বয়সী অভিনেত্রী রিনি ডাহন এর সাক্ষাৎ হয় । সে তার হাসি-খুশির সঙ্গীতে পরিণত হয় । কার্ল বিল্ট তাকে সুইডিশ একাডেমির সদস্য হিসেবে মনোনীত করার পর, ১৯১১ সালে তিনি সাহিত্যে নোবেল পুরস্কার পান, যা তার মানসিক অস্থিরতাকে আরো হালকা করে । ১৯১৩ সালে, ধর্মঘট চলাকালে সে আরো বেশি খোলাখুলিভাবে সমাজতান্ত্রিক হয়ে পড়ে এবং পাশাপাশি বেলজিয়ান ট্র্যাড ইউনিয়নের সাথে একত্রে ক্যাথলিক পার্টির বিরোধিতা করে । তিনি তার প্রবন্ধগুলিতে মহাবিশ্বের ইতিহাসের ধরনকে ভুল করার জন্য অতীন্দ্রিবাদ পড়তে এবং ক্যাথলিক চার্চের নিন্দা করতে শুরু করেন । ২৬ জানুয়ারি,১৯১৪ সালে রোমান ক্যাথলিক চার্চ এক রাজকীয় ফরমানের মাধ্যমে তার গীতিনাট্য ওমনিয়াকে লিব্রোরাম প্রোহিবিটোরাম সূচীতে স্থাপন করেন ।
১৯১৪ সালে, যখন জার্মানি বেলজিয়াম আক্রমণ করে, মাতরলাঁক তখন ফরাসি বৈদেশিক সৈন্যবাহিনীতে যোগদান করতে চেয়েছিল, কিন্তু তার বয়সের জন্য তার আবেদন প্রত্যাখ্যান করা হয় । তিনি এবং লেবলাঙ্ক সিদ্ধান্ত নেন তারা গ্র্যাস ত্যাগ করে নাইস এর কাছাকাছি এক বাগানবাড়িতে উঠবেন, যেখানে তিনি তার জীবনের পরবর্তী দশক অতিবাহিত করেন । তিনি যুদ্ধে বেলজিয়ানদের নির্ভীকতা এবং জার্মানদের অপরাধিত্ব সম্পর্কে বক্তব্য দেন । যদিও তার স্বদেশপ্রেমিকতা, ও ক্ষতির প্রতি তার উদাসীনতা, তবুও তিনি জার্মানিতে তার সম্মানজনক অবস্থার জন্য কৃতজ্ঞ ছিলেন, এটাকে তিনি কৃতিত্ব দিতেন, এটাই একজন মহাজ্ঞানী হিসেবে তার খ্যাতিকে গুরুতরভাবে নষ্ট করে । নাইসে, যখন তিনি "স্টিলমান্ডের মেয়র" রচনা করেন, যা আমেরিকান গণমাধ্যম দ্বারা "মহাযুদ্ধের নাটক" হিসেবে আখ্যায়িত হয় এবং ১৯২৯ সালে ব্রিটিশ ফিল্ম এর উপর একটি চলচ্চিত্র নির্মাণ করে । তিনি আরও রচনা করেন "নীল পাখি" নাটকের পরিণতির একটি ধারাবাহিক বেত্রথ্যাল, স্পষ্টত যেটার নায়িকা লেবলাঙ্ক ছিল না ।
১৯১৯ সালের ১৫ ফেব্রুয়ারিতে মাতরলাঁক ডাহনকে বিয়ে করেন । তিনি আমেরিকার আমন্ত্রণ সাদরে গ্রহণ করেন । স্যামুয়েল গোল্ডউইন তার চলচ্চিত্রের জন্য তাকে কিছু চিত্রনাট্য রচনা করার অনুরোধ করেন । মাতরলাঁকের নতির শুধুমাত্র দুটি এখনও বিদ্যমান আছে; গোল্ডউইন  সেগুলো ব্যবহার করেননি । মাতরলাঁক সেগুলো "মৌমাছির জীবনের" উপর ভিত্তি করে বানিয়েছিলেন । ইহার প্রথম কয়েক পাতা পড়ার পর গোল্ডউইন তার অফিসে বিস্ফারিত কন্ঠে চিৎকার করে বললেন, "ওহ্ ঈশ্বর, নাটকের নায়ক একটা মৌমাছি!"
১৯২০ সালের পরে মাতরলাঁক থিয়েটারে উল্লেখযোগ্যভাবে অবদান রাখা বন্ধ করে দেন, কিন্তু তিনি তার পছন্দের বিষয়: "প্রাকৃতিক, নীতিশাস্ত্র এবং জীবতত্ত্বের" উপর প্রবন্ধ লেখা চালিয়ে যান । ১৯২০'র দশকের শুরুর দিকে এইসবের প্রতি আন্তর্জাতিক চাহিদা প্রবলভাবে হ্রাস পায়, কিন্তু ১৯৩০'র দশকের শেষের দিকে ফ্রান্সে তার বিক্রয় যথেষ্ট পরিমাণে ছিল । ১৯২৫ সালে ডাহন একটি মৃত শিশু জন্ম দেয় ।
প্রতিপাদিত রচনাচুরি
১৯২৬ সালে, মাতরলাঁক তার প্রবন্ধ "লা ভায় দেস টারমাইটস" (ইংরেজিতে অনুবাদ করা হয় "সাদা পিঁপড়ের জীবন" নামে) প্রকাশ করেন, এটি একটি তাত্ত্বিক বই, যেটা আফ্রিকান কবি ও বিজ্ঞানী ইউগেন মারিস এর গবেষণা ও লেখা " সাদা পিঁপড়ের সত্তা" বইয়ের সত্ত্ব চুরি করে লেখা, যাকে লন্ডন বিশ্ববিদ্যালয় এর জীববিজ্ঞানের অধ্যাপক, ডেভিড বিগনেল "একাডেমিক চুরির সর্বোত্তম উদাহরণ" হিসেবে আখ্যায়িত করেন ।
মোরিস মাতরলাঁককে তার বইয়ে উইপোকার বাসার "সাংগঠনিক অবিচ্ছিন্নতা" সম্পর্কে তার ধারণা নকল করার জন্য অভিযুক্ত করেন । ১৯২৩ সালের জানুয়ারি মাসে ডায় বার্গারে এবং দক্ষিণ আফ্রিকার আফ্রিকান ভাষী পত্রিকায় মারিস উইপোকা র বাসা সম্পর্কে তার ধারণা প্রকাশ করেন, যা ১৯২৫ থেকে ১৯২৬ সাল পর্যন্ত "সাদা পিঁপড়ের সত্তা" শিরোনামের অধীনে উইপোকা সম্পর্কিত নিবন্ধ আকারে ধারাবাহিকভাবে প্রকাশ করা হয় । ১৯২৬ সালে মাতরলাঁকের বইটি প্রায় একই রকম বিষয়বস্তু নিয়ে প্রকাশিত হয় । কথিত আছে যে, ১৯২৫ থেকে ১৯২৬ সাল পর্যন্ত আফ্রিকান পত্রিকা ডায় হুইসগেনোট এ প্রকাশ হওয়া ইউগেন মারিসের নিবন্ধগুলি মাতরলাঁক সংগ্রহ করে আসছিলেন, এবং মাতরলাঁকের জন্য সেগুলো ফরাসিতে অনুবাদ করা সহজ ছিল । কারণ তিনি ডাচ ভাষা জানতেন এবং ইতিমধ্যেই তিনি ডাচ ভাষা থেকে ফরাসিতে বেশ কিছু নিবন্ধ অনুবাদও করেছিলেন । সেই সময় আফ্রিকান পত্রিকায় প্রকাশিত মূল্যবান নিবন্ধগুলি ফ্লেমিশ ও ডাচ পত্রিকায় পুনর্মুদ্রণ করা হতো ।
মারিস মাতরলাঁকের সম্পর্কে লন্ডনে ড. উইনিফ্রেড ডে কককে একটি চিঠি লিখেছিলেন । তার কিছু অংশ নিচে দেওয়া হল : "আমার গবেষণার সবচেয়ে গুরুত্বপূর্ণ অংশ চুরি করে বিখ্যাত লেখক আমাকে সন্দেহজনক অভিনন্দন জানিয়েছেন । যদিও তিনি স্বীকার করেন যে তিনি তাঁর জীবনে কখনোই উইপোকা দেখেননি, তবুও তিনি তাঁর পাঠকদের স্পষ্টভাবে বোঝাতে চেয়েছিলেন যে তিনি আমার তত্ত্বগুলিতে (দশ বছরের পরিশ্রমের ফল) পৌঁছেছেন তাঁর নিজস্ব নিরাবলম্ব বুদ্ধি দিয়ে । আপনি নিশ্চয় বুঝবেন যে এটা কল্পনার নিছক একটা রচনা নয়, সেজন্যই বলা । তিনি অক্ষরে অক্ষরে পড়ে সেগুলো নকল করেছেন ।" মারিস তার আফ্রিকান জাতীয়তাবাদী বন্ধুদের এক সম্প্রদায়ের সমর্থন পেয়ে দক্ষিণ আফ্রিকার গণমাধ্যমে ন্যায়বিচার চেয়েছিলেন এবং মাতরলাঁকের বিরুদ্ধে একটা আন্তর্জাতিক মামলা করার চেষ্টা করেছিলেন । কিন্তু সেটা প্রমাণ করা আর্থিকভাবে অসম্ভব ছিল এবং তাই মামলাটি আর চলেনি । যাইহোক, মারিস একজন আফ্রিকান গবেষক ও ক্ষতিগ্রস্ত হিসেবে খ্যাতি অর্জন করেছিলেন, যিনি নিজেকে তার সত্ত্ব চুরির মাধ্যমে প্রকাশ করেন, কারণ তিনি আফ্রিকায় জাতীয়তাবাদী আনুগত্যের বাইরে নিবন্ধ প্রকাশ করেছিলেন । মারিস এই কেলেঙ্কারির সময় গভীরভাবে চিন্তা করেছিলেন এবং বলেছিলেন, "আমি বিস্মিত হয় যে মাতরলাঁক যখন এই ধরনের বিষয়গুলো (সংকটপূর্ণ প্রশংসা) পড়েন, এবং তিনি অচেনা বোয়ারকর্মীর সাথে যে অবিচার করছেন সে সম্পর্কে কোন চিন্তাভাবনা করেন কি?"
সাদা পিঁপড়ের জীবন প্রবন্ধে মাতরলাঁকের নিজস্ব কথা ইঙ্গিত করে যে সত্ত্ব চুরির কথা প্রকাশ হওয়া বা অভিযুক্ত হওয়া সম্ভব, যা তাকে চিন্তিত করেছিল : "পাঠ্যসূচি ও তথ্যসূত্রের সাথে নিবন্ধটিকে বদ্ধ করার জন্য প্রতিটি বিবৃতির বিষয় সহজ ছিল । কিছু অধ্যায়ে কোনো বাক্য ছিল না তবে এর জন্য কথা বলা হবে ; এবং মুদ্রাঙ্কিত বিষয়সমূহ করায়ত্ত করা হবে, যেমনটা আমাদের স্কুলের বইগুলোর মধ্যে সবচেয়ে ঘৃণ্য বইয়ের সাথে করা হত । খন্ডটির শেষে একটি সংক্ষিপ্ত গ্রন্থপঞ্জি রয়েছে যা একই তাত্পর্য সরবরাহ করবে না এতে সন্দেহ করার কিছুই নেই ।" এই বিভ্রান্তি থাকা সত্ত্বেও, উক্ত গ্রন্থপঞ্জিতে ইউগেন মারিসের কোনো উল্লেখ নেই । তাত্ত্বিক বিষয় নিয়ে মাতরলাঁকের অন্যান্য রচনাসমূহ হচ্ছে পিঁপড়ের জীবন (১৯৩০) এবং দ্য গ্লাস স্পাইডার (১৯৩২) ।
অধ্যাপক ভি.ই. ডি'অ্যাজোনভিল মাতরলাঁক সম্পর্কে বলেছেন, " নোবেল পুরস্কার বিজয়ী যিনি তাঁর সারা জীবনের কখনোই উইপোকা দেখেননি এবং কখনোই আফ্রিকার মাটিতে পা রাখেননি, বিশেষ করে ওয়াটারবার্গেতো কখনোই না ।"
যদিও মারিসের জীবনী লেখক লিওন রুসাউ ভেবেছিলেন যে মারিস এই বিতর্কে মনোযোগ দিয়ে উন্নতি লাভ করেছেন, তবুও ইউগেন মারিসের একজন ভক্ত রবার্ট আরদ্রে মারিসের পরবর্তী আত্মহত্যার জন্য মাতরলাঁকের করা আধ্যাত্মিক সম্পত্তি ও রচনার সত্ত্ব চুরিকে দায়ী করেন ।
কথিত আছে যে মাতরলাঁকের নাটক মন্না ভান্না রবার্ট ব্রোইঙ্গের নাটক লুরিয়া থেকে সত্ত্ব চুরি করা ।
শেষ জীবন
১৯৩০ সালে তিনি একটা জমিদার বাড়ি কিনেন এবং এর নাম দেন  ওরলামন্ড, যা তার রচিত কুইঞ্জ চ্যান্সন্সে দেখা যায় ।
১৯৩২ সালে বেলজিয়ামের রাজা প্রথম আলবার্ট তাকে কাম্ট উপাধি দেন ।
১৯৪০ সালে নিউইয়র্ক টাইমস এর একটি শিরোনাম অনুসারে, তিনি লিসবন থেকে গ্রিক লাইনার নিয়া হেলাসে করে মার্কিন যুক্তরাষ্ট্র পৌঁছান । তিনি বেলজিয়াম এবং ফ্রান্সে নাৎসি বাহিনীর আক্রমণ থেকে বাঁচতে লিসবন চলে আসেন । দ্য টাইমসকে তিনি বলেছেন, "আমি জানতাম যে যদি জার্মানরা আমাকে ধরতে পারতো, তাহলে আমাকে এক গুলিতে হত্যা করত । কারণ, আমাকে তারা আমার নাটকের ("স্টিলমান্ডের মেয়র" ১৯১৮ সালে বেলজিয়ামে জার্মানদের ব্যবসায় প্রতিকূল পরিস্থিতি তৈরি করেছিল) জন্য জার্মানির শত্রু হিসেবে গণ্য করতো ।" আমেরিকায় তার আগে থেকেই যাতায়াত থাকায়, সে তখনও তার সুনামের জন্য আমেরিকানদের নৈমিত্তিক, বন্ধুত্বপূর্ণ এবং ফ্রান্সের প্রতি প্রচন্ড রকম মমত্ববোধ সম্পন্ন হিসেবে খুঁজে পান । যুদ্ধ শেষে ১৯৪৭ সালের ১০ আগস্ট তিনি নাইসে ফিরে আসেন । তিনি ১৯৪৭ থেকে ১৯৪৯ সাল পর্যন্ত বিশ্ব লেখক সমিতি পেন ইন্টারন্যাশনালের সভাপতি ছিলেন । ১৯৪৮ সালে, ফরাসি একাডেমি তাকে ফরাসি ভাষার জন্য পদক প্রদান করে । ৬ মে, ১৯৪৯ সালে তিনি হৃদরোগে আক্রান্ত হয়ে মারা যান ।
স্থির নাটক
মাতরলাঁকের মৃত্যুর পর তার খ্যাতি তার প্রথম নাটকগুলির উপর নির্ভর করে (১৯৮৯ ও ১৯৯৪ সালে প্রকাশিত), যা রচনায় এক নতুন শৈলী উদ্ভাবন করেছিল, সেখানে যা বলা হয় তার থেকে যে পরামর্শ দেওয়া হয় তা খুবই গুরুত্বপূর্ণ । নাটকের চরিত্রগুলোর কোন পারদর্শিতা নেই এবং তা শুধু তাদের বোধশক্তি বা তাদের চারপাশের পরিবেশের মধ্যেই সীমাবদ্ধ ।
মাতরলাঁক আর্থার শোপেনহাওয়ার এর একজন আগ্রহী পাঠক ছিলেন, যিনি ভাগ্যের ক্ষমতার বিরুদ্ধে ক্ষমতাহীন মানুষকে বিবেচনা করতেন । তিনি বিশ্বাস করতেন যে কোনো অভিনেতা, শারীরিক ধরন ও অভিব্যক্তিগুলোর প্রতিবন্ধকতা রোধে, অপর্যাপ্তভাবে তার নাটকের প্রতীকী দৃশ্যগুলো দৃশ্যায়ন করবে । তাই তিনি এর বিকল্প হিসেবে পুতুলনাচ কে বেছে নিয়েছিলেন । পুতুলকে দড়ির দ্বারা পরিচালনা করার মাধ্যমে মাতরলাঁক বিবেচনা করেছিলেন পুতুলনাচ মানুষের বিকল্প হিসেবে খুবই চমৎকার প্রতিনিধিত্ব করে । তিনি পুতুলনাচের নাট্যশালার জন্য ইন্টিরিয়র, দ্য ডেথ অব টিন্টাগিলস ও আলাদিন এন্ড প্যালোমাইডস রচনা করেছিলেন ।
সেখান থেকেই স্থির নাটকের প্রতি তার প্রবণতা ধীরে ধীরে বৃদ্ধি পেয়েছিল । তিনি উপলব্ধি করেছিলেন যে এটা একজন শিল্পীর দায়িত্ব, সৃজনশীল কিছু তৈরি করা যা মানুষের আবেগ প্রকাশ করতে পারতো না বরং এটা একটা বাহ্যিক বল যা মানুষকে বাধ্য করতো । মাতরলাঁক একসময় বলেছিলেন, "মঞ্চ হচ্ছে এমন একটি যায়গা যেখানে শিল্পের কাজকে ধ্বংস করা হয় । কবিতা মরে যায় যখন জীবন্ত মানুষ এর মর্মার্থ বুঝতে পারে ।"
তিনি তার প্রবন্ধ দ্য ট্রেজিক অন ডেইলি লাইফে (১৮৯৬) তার ধারণা ব্যাখ্যা করেছিলেন, যা দ্য ট্রেজার অব দ্য হাম্বলে প্রদর্শিত হয়েছিল । অভিনেতাদের কথা বলা এবং নড়াচড়া করার জন্য অতিরিক্ত বল প্রয়োগ করে টানা এবং ধাক্কা দেওয়া হতো । তারা তাদের গতিবিধিকে বাধ্য করতে তাদের ভিতরের আবেগকে বল প্রয়োগ করতে পারতো না । মাতরলাঁক প্রায়ই চরিত্রগুলোকে পুতুল হিসেবে উল্লেখ করতেন।
তিনি বেশ কয়েকটি অ্যাথেনিয়ান ট্রাজেডির উদ্ধৃতি দেন-তিনি প্রমাণ করেন যা প্রায় স্থির এবং যা "স্বতঃস্ফুর্তের মুখোমুখি হওয়া" -তে স্বার্থের প্রতি মনোযোগ আকর্ষণের জন্য মানসিক কর্মশক্তিকে হ্রাস করে-যেমন স্থির নাটক সম্পর্কে তার ধারণা একটি উদাহরণ; অ্যাসাইলাস এবং সোফোক্লেস অ্যাজ্যাক্স , অ্যান্টিগোন , ওডিপাস এট কলোনাস এবং ফিলোকটেটেস এগুলির মধ্যে তার বেশ কিছু রচনা রয়েছে ।  এই নাটকগুলি দিয়ে তিনি বুঝিয়েছেন : এটা আর হিংস্র নয়, এটা আমাদের জীবনের এক ব্যতিক্রমী মুহূর্ত যা আমাদের চোখের সামনে দিয়ে ভেসে যায়- এটিই জীবন।সেখানে হাজার হাজার আইন আছে, যা আবেগপ্রবণদের চেয়ে শক্তিশালী এবং আরো শ্রদ্ধাশীল; কিন্তু এই আইন নীরব, এবং বিচক্ষণ এবং ধীর গতির; এবং এটি কেবলমাত্র সেই সন্ধ্যায়ই দেখা যায় এবং শুনতে পাওয়া যায়, যা জীবনের শান্ত মুহূর্তগুলিতে আমাদের কাছে আসে।